Tussendeur die verfilming van Hotel, ’n mokumentêr op kykNET, se derde seisoen, het hy ’n paar uur afgeknyp om in Bethlehem op te tree en met Vrystaat Nuus/News te gesels.
“As jy my ’n maand terug gevra het wat die mees ongemaklike ding op die verhoog was, sou dit wees as niemand lag nie. Maar ek besef nou nie almal lag hardop nie.
“Soms kry jy ’n luistergehoor wat dit ook baie geniet. Maar dit bly steeds die lekkerste as ’n gehoor – van oud tot jonk – vir jou lag,” vertel hy.
Hy vat ’n happie van sy pizza en sê: “Ek moenie eintlik pizza eet nie. Hulle moes reeds my onderbaadjie vir die derde seisoen van Hotel verstel sodat ek daarin kan pas.”
Sy rol in die rolprent, Kanarie, wat as die beste rolprent by die Silwerskermfees aangewys is, was vir hom ’n heerlike ervaring om iemand se storie te deel. Hy het die rol van Johan Niemand, ’n jong man wat vir militêre diensplig opgeroep word, gespeel. Johan raak dan deel van die lugmag se sanggroep en ontwikkel gevoelens vir ’n manlike koormaat.
Hy het aan die Universiteit van Kaapstad studeer en dit was vir hom ’n kultuurskok. Dis ’n plek waar alle mense van alle rasse in dieselfde koshuis bly.
Op die vraag of Schalk by die huis verskil van Schalk op die verhoog, antwoord hy: “Nee, nie rêrig nie. Ek probeer vir mense op die verhoog so akkuraat as moontlik wys wie ek is en sê: ‘Hierdie is Schalk Bezuidenhout’.”
Hy maak ook nie sommer net datums vir vertonings vas voordat hy nie weet hy is tevrede met sy nuwe vertoning nie.
Hy is van mening dat Afrikaanse humor nog ’n ver pad het om te gaan. Wanneer dit by nuussatire soos sy program Die Ware Naarheid kom, sê hy: “Mense moenie goed so persoonlik vat nie. Ons moenie dadelik so verdedigend raak nie. Ons moet leer om vir onsself te lag.”
Net ná die skeiding het die twee al die regte geluide gemaak: Die kinders kom eerste; hulle is verenig in hul wens vir hul kroos om onaangetas te bly.
’n Bron na aan Angie vertel sy het nie veel gewerk sedert die skeiding nie. Dit is nie altyd vir haar maklik om groot bedrae kontant in die hande te kry nie.
“Sy en die kinders reis baie en hulle het nie ’n gewone lewe nie,” voeg die bron by. “Hul leefstyl kos baie.”
Al is Brad op aanklag van kindermishandeling vrygespreek, “was dit vir haar die laaste strooi. Sy wil enige verhouding beëindig wat hy met die kinders het,” het die bron aan TMZ gesê.